Odense Adresse-Contoirs Efterretninger, 1846-08-25
J Thisted A. læses følgende i sit Slags mærkelige Opfordring: "J Aaret 18- gav en besynderlig Tildragelse i Tømmerbye i Hanherred Stof til almindelig Omtale, og satte især Overtroen og dens Handlangere i travleste Virksomhed, og vist er det: taget ligefrem efter de synlige Virkninger, kunde Sagen, endog for den meest Fordomsfrie, synes høist forunderlig og vil stedse synes det, indtil Aarsagens fine Traade ere opdagede, hvortil Jndsenderen ønsker at disse Linier kunde give Anledning. J en Mølle kaldet "Mellem Mølle begyndte det paa eengang hen af Vinteren at pusle og knage i alle Husene, og denne Uro steeg omsider til den Grad, at en Vagt af Sognets meest behjertede Mandskab ordentligviis tilsagtes at møde, indtil ogsaa disse bleve betagne af Forfærdelse, og tilsidst stod Møllen tom for Mennesker. J denne Tid herskede en usynlig Haand, en forhausende Kraft over Alt, hvad der var i Huset, og i vore opklarede Tider vilde jeg undseet mig ved at fortælle Sligt, der mere lignede en Ammeestuehistorie, end en virkelig Tildragelse, hvis ikke de troværdigste Vidnesbyrd af endnu levende Mænd i Forening med en agtet Geistlig havde bekræftet dette Factum. Sækkene bleve af en usynlig Haand kastede mellem hverandre og ud af Døren; et stort Bord, som flere stærke Karle holdt paa, blev med Alt hvad der var paa kastet langt bort; Alt løst blev kastet hulter til bulder og dandsede omkring - der var et Spektakel og Rumsteren uden Mage, uden at nogen synlig Kraft kunde opdages. Forfærdelse udbredte sig rundt omkring, og Overtroen fik en Tilvæxt, som ei i 100 Aar forsvinder. - Der blev nu søgt Raad hos alle omkringboende klogere Folk, men ingen havde Lyst til at indlade sig med ham selv." Stedets Præst mødte i fuld Ornat, men da han fik en "Overhaling af nogle Tønder Meel, og blev klemt ind mellem de omvæltende Sække, saa gjorde han ingen flere Forsøg. Da henvendte Eieren sig til Præsten i Wuust, Dr. phil. Weise, der stod i Nye for at kjende meer, end sit Fadervor, og han viste og, at han forstod at opdage de skjulte Fjedre, der drev Værket; thi efter at han et Par Gange havde besøgt Stedet, hørte Spektaklet op og har siden aldrig viist sig. - Nuer den egentlige Historie ei længere. 10 Aar efter denne Tildragelse kom Jndsenderen til at boe i Egnen, og hørte Historien der 100 Gange, af Mænd som selv vare nærværende - at modsige kunde jo ei nytte, og at forklare Aarsagen stod ei i min Magt; men 5 Aar senere kom jeg i Berørelse med omtalte Dr. Weise, da Præst til Wolstrup ved Sæbye, og Enhver kan nok tænke, at det Første jeg bragte paa Bane, da jeg lærte Manden at kjende, var Spøgeriet i Møllen." Alt hvad jeg havde hørt om Sagen bekræftede han aldeles, men med Hensyn til Forklaringen gav han, der med det ædleste Hjerte altid var but og ordknap, stedse undvigende Svar. Engang, da jeg ret bad ham tilfredsstille min Videlyst, svarede han: "Jeg har gjort det Løfte, ikke at omtale Sagen saalænge jeg lever. Efter min Død vil der findes en forseglet Pakke til Vedkommende, hvori jeg omstændelig har forklaret Sagen - kun dette kan jeg sige Dem - det var det groveste og skjændigste Bedrageri, som jeg aldrig havde troet kunde opstaae i et Menneskes Hoved." Doctoren døde 1834, men hvem fik den forseglede Pakke, som indeholdt Afslørringen af hiin Begivenhed, thi at et saadant Manuskript existerede, derom er jeg, paa Grund af hans Charakteer, overbeviist. Fik Skifteretten den, maa den være afleveret til Vedkommende, hvis Pligt det da var at bekjendtgjøre dens Jndhold, og hviler den endnu hos hans Enke, maatte hun vist kunne overtales til at udlevere den. At faae den mørke Gaade oplyst, er Jndsenderens og mange Fleres Ønske.